section_heading: Stvaranje (2001. – 2004.)
paragraph_text: Tokio Hotel čine pjevač Bill i gitarist Tom Kaulitz, jednojajčani blizanci, bubnjar Gustav Schäfer i basist Georg Listing. Četvorka se srela 2001. godine nakon glazbenog showa u Magdeburgu, gdje su Listing i Schäfer, kolege iz glazbene škole, u publici slušali braću Kaulitz. Pod imenom Devilish, sastav je počeo odlaziti na audicije i organizirati manje koncerte. Nakon što je trinaestogodišnji Bill Kaulitz 2003. nastupio na njemačkom talent-showu (gdje je došao do četvrt-finala), sastav je zapazio glazbeni producent Peter Hoffmann. Devilish je promijenio ime u Tokio Hotel. Ubrzo nakon potpisanog ugovora sa Sonyjem, Hoffmann je spojio Davida Josta i Pata Benznera s glazbenim timom, koji nose zasluge za većinu pjesama s njihovog albuma prvijenca. Sastav je raskinuo kratki ugovor sa Sonyjem prije izdavanja prvog albuma.